Publication: Magyar Közlöny
Issue: MK-2003-56 (Year: 2003, Number: 56)
Era: 1990-2004
Section: Bizottság — a többször módosított — 1994. évi XXIII. törvény (a továbbiakban: Etv.) alapján Morvay Péter ellenõrzése
Paragraph Index: 3

1. számában. A Bizottság megállapította, hogy az ellenõrzött személy jelenleg a „HETEK” c. hetilap külpolitikai rovatvezetõje, így a politikai közvélemény formálására alkalmas beosztásban van. A Bizottság bizonyítékként értékelte a Belügyminisztérium 1-002/16/2002., a Honvédelmi Minisztérium 009/512/2001., a Nemzetbiztonsági Hivatal DE/1-52-12- 002/2002. sz. nemleges választ tartalmazó adatszolgáltatók levelét, a Történeti Hivatal 20-215/2002. sz. válaszlevelét, valamint az ahhoz mellékelt 0177-194-1. sz. 6-os hálózati nyilvántartó kartont, 6/d. lakcímnyilvántartó kartont, valamint a III/III-as Csoportfõnökség 1985. évi 11-10/751/1985. sz. statisztikai jelentését. A Bizottság bizonyító erejûnek értékelte az ellenõrzött személy tényszerû, feltáró vallomását, mely a rendelkezésre álló iratokban foglalt adatokat egyértelmûen alátámasztja. A Bizottság tanúként hallgatta meg Morvay Péter volt tartótisztjét, aki értékelhetõ információt nem bocsátott a Bizottság rendelkezésére, mivel nem emlékezett az ellen- õrzött személyre, illetve arra, hogy vele valaha bármilyen kapcsolatban állt volna. 2003/56. szám A Bizottság a bizonyítási eljárás eredményeképpen, figyelemmel a „HETEK” c. hetilap fõszerkesztõjének válaszlevelére, valamint az ellenõrzött személy nyilatkozatára, megállapította, hogy Morvay Péter külpolitikai rovatvezetõként az Etv. 2. §-a (3) bekezdésének 17. pontja szerint az ellenõrzés hatálya alá esik. A Bizottság Morvay Péternek a BM III/III-as ügyosztálynak végzett érdemi hálózati tevékenységére vonatkozó megállapítását a rendelkezõ részben írtaknak megfelelõen a Történeti Hivatal által rendelkezésre bocsátott és fent megjelölt okirati bizonyítékokra, valamint az azok által tartalmazott adatokat mindenben alátámasztó ügyfél nyilatkozatára alapozta. Morvay Péter vallomása egyértelmûen bizonyította, hogy a rendelkezõ részben írt idõszakban legalább 15—20 alkalommal írásbeli jelentést készített, amit saját kezûleg írt, fedõnevével aláírt és tartótisztjének átadott. A vallomás igazolja továbbá, hogy Morvay Péter 1986-ban egy alkalommal 2000 Ft pénzjutalomban részesült hálózati tevékenységéért, aminek átvételérõl bizonylatot írt alá. Bár a hálózati jelentések és a pénztárbizonylat már nem lelhetõ fel, az érintett vallomása azok meglétét egyértelmûen bizonyítja, mivel a vallomás összhangban van a Bizottság rendelkezésére álló hálózati nyilvántartó karton adataival. Az ellenõrzött személy szavahihetõségét támasztja alá az a tény, hogy az Etv. hatálybalépését évekkel megelõzõen már 1990-ben feltárta kapcsolatát a Belügyminisztériummal és a cikkében írt adatok megegyeznek az eljárásban tett vallomásának tartalmával. A bizonyítékok fent kifejtett mérlegelése alapján a Bizottság zárt ülésén meghozott határozatában minden kétséget kizáróan megállapította, hogy Morvay Péter a Belügyminisztérium III/III-as osztályának titkos megbízottja volt, és a részükre végzett érdemi hálózati tevékenysége kimeríti az Etv. 1. § b) pont harmadik fordulatának két tényállását is, mivel szerepelt a hálózati nyilvántartásban, hálózati feladataiért jutalmat kapott, és több jelentést is készített. Ezért a Bizottság az Etv. 18. és 20. §-ának megfelelõen felszólította Morvay Pétert, hogy a határozat kézhezvételétõl számított 30 napon belül mondjon le a „HETEK” c. hetilap külpolitikai rovatvezetõi feladatkörérõl. A lemondás tényét a Bizottság felé igazolni kell, ellenkezõ esetben a Bizottság a határozatát a jogerõre emelkedést követõ Magyar Távirati Iroda útján közzéteszi. A Bizottság a bizonyítási eljárás lefolytatása során az Etv. 8. §, 10. §, 14—16. §-ait, valamint az államigazgatási

Source: https://magyarkozlony.hu/hivatalos-lapok/52640a9c261fc849d44821005370c43dd953b153/dokumentumok/1ff81170027ebcd6c52b287b6253789abc1e08f0/letoltes